अल रयानः फिफा संवसारीक फुटबॉल सर्तींत आयतारा बरोच उलटफेर पळोवपाक मेळ्ळो. आपले पयलें मॅचींत स्पेना कडल्यान 7 गोलांनी हार खावपी कोस्टारिकान जर्मनीक हारावोपी जपानाचेर एकसुऱ्या गोलान जैत मेळयलें. मॅचींतलो व्हो एकसुरो गौल कोस्टारिकाच्या किशर फुलरान 81व्या मिनटाक केलो. ग्रुप ईत स्पेन, जपान आनी कोस्टारिकाचे 3 गुण जाल्यात. जर्मनी 0 गुणांनी निमणे सुवातेर आसा.
 जपान आनी कोस्टारिका मॅचींत 80 मिनटाच्या खेळांत एकूय गोल जालो ना. दोनूय पंगडाच्या आघाडीच्या खेळगड्यानी गोल करपाचे सगले तरेचे यत्न केले. 81व्या मिनटाक किशर फुलरान पंगडाक जैत मेळोवन दिवपी गोल केलो. जपानाचो मिडफिल्डर चुकून बॉल कोस्टारिकाच्या तेजेदाक दिलो. ताणे फुलराक तो पास केलो आनी ताणे शानदार फिनिशींग करतना बॉल गोलकीपरा वयल्यान गोल नेटांत पावोयलो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 